Tekno

**Augustine Miles Kelechi Okechukwu** (wey dem bon for 17 December 1990), wey plenti pipu sabi as **Tekno**, na popula Naijà singa an song raita an rekod produsa. Im song *Enjoy*  na im dem uze finish one episode of di Emmy-winin TV series Ted Lasso Sseason Three, Episode Seven).

## Hau e tek stat life
Kelechi na fom Ivo Lokal Govmet Aria, Ebonyi Stet, Nigeria. Dem bon am insaid Bauchi Stet insaid famili of six - five bois one girl. E gro for difren plez for di kontri lik; Nasarawa, Kaduna an Abuja bikos im papa na Nigerian Army. Wen e dey 8, Tekno Miles go muzik skul wia e tek sabi pley piano an guitar wel. Spotless, wey dey sing for Naija, na im broda.

## Muzik wok
Tekno Miles fest sign onda K-Money Entertainment. Song wey dem fest uze sabi am wel wel na "Holiday", wey e rilis onda imprint, wey Davido sing insaid. 

Insaid 2012, Julius Agwu, wey bi Nijà komedian ci am for one sho in Abuja, Afta pipu lik di song wey e sing wey bi "Onye me kwu",  na remix of Ice Prince's "Oleku". Na di sem sho e tek ci Iyaya an Uni Franklin, di manager of Made Men Muzik Grup. Ubi Franklin an Iyanya tel Tekno mek e kom Legos for im muzik wok. 

On 5 October 2013, e saign a rekodin kontrat wit Made Men Music Group (MMMG), onda wey e rilis song lik "Dance" an "Anything". Na dis muzik mek im nem dey "Best New Act of the Year" katigori for 2014  Nigeria Entertainment Awods. On 18 June 2015, Tekno Miles rilis one song wey pipu sabi wel wel, "Duro", wey DJ Coublon produs. Dem lik "Duro" for Afrika an insaid US. E du remix of di song, Duro, wit Phyno an Flavour N'abania wey e rilis on 16 November 2015. Di song rish top for plenti Naija an intanashonal charts, e rish nomba 5 on Capital XTRA's Afrobeats Chart.Capital XTRA's Afrobeats Chart: Top 10 for September 2015, On 20 November 2015, Tekno Miles rilis new singu wey bi "wash". Na DJ Coublon produs am an na AJE Filmworks diaret di video. On 27 December 2016, Tekno nem dey top 10 hip-hop an R&B to ci in di United States in 2017 Billboard. Dem stil sabi Tekno as Pana Masta an Big Tek.  

In 2016, Elton John pley Tekno song wey bi 'Diana' insaid one episode of Rocket Hour redio sho on Apple Muzik. 

On 13 October 2017, Tekno deydey folo DJ Cuppy sing *Green Light* song, wey bi DJ Cuppy fest song wey dey for poblik.

On 12 December 2017, Canadian rappa, Justin Bieber, post for Instagram pisho wia im an Tekno dey.

On 15 August 2019, dem anous Tekno as one of di produsa wey wok for Swae Lee song 'Won't be late' song wit Drake.

Insaid 2018, Tekno saign deel wit Universal Music Group Nigeria (UMGN). Na pat of Universal Music Group.wey dey for West Afrika, an di UK Island Rekods. Insaid July 2019, Tekno dey insaid Beyonce's The Lion King: The Gift saund Trak on di song *Don't Jealous Me*.
On 6 December 2020, Tekno rilis di Traklifor im album, *Old Romance*. In 2022, e du Buga song wit "Kizzz Daniel". 

## Im wok
### Albums
* Old Romance (2020)

### Singles

## Rekods e produs
"

## Im pasonal life

In May 2018, Tekno bon niu pikin,wey bi girl.

In 2020, Tekno anous sey e don dey dey  an e no sabi Wen kom dey kom bak . Na Wen pipu wey dey Naija Nashonal Assembli dey trai chenj Naija nem to UAR, wey stan for  United African Republic or United Alkebulan Republic on 2 June.

In 2017, Tekno anous sey e get acid reflux. E tok sey di disease don afet im voic. E go du surgery to tek komot am.

## Wia dem gada di tori